Distrikto Mittweida

La Distrikto Mittweida (germane: Landkreis) estis parto de la Respubliko Saksio, kiu estas federacia lando de Germanio. La distrikto ekzistis ĝis la 31-a de julio 2008. La 1-an de aŭgusto 2008 ĝi kun la iamaj distriktoj  Döbeln kaj Freiberg kunfandiĝis al nova distrikto Centra Saksio (germane Landkreis Mittelsachsen). La distrikto apartenis al la administra distriktaro Chemnitz, kaj ĝis la 1-a de marto 2012 ankaŭ la nova distrikto Centra Saksio apartenis al ĝi - ekde tiu dato en Saksio ne plu ekzistas la antaŭaj tri distriktaroj Chemnitz,  Dresden kaj Leipzig.

La samnoma urbo Mittweida estis la administra centro de la distrikto. Sur ties areo de 773,20 km² loĝis 133.881 homoj; do meznombre 255 sur unu kvadrata kilometro. En tuta Saksio la koncerna nombro estas 238, en Germanio 231. En la sekva skema mapo la eksa distrikto Mittweida estas signita per 13.
240px|maldekstra
Najbaraj distriktoj estis sudokcidente  Chemnitzer Land, norde Muldental kaj Döbeln, oriente Freiberg, okcidente Leipziger Land kaj la turingia distrikto Altenburger Land. En la sudo najbaris la eksterdistrikta urbo (germane: kreisfreie Stadt) Chemnitz.

M
M